Diari Oficial de la Generalitat Valenciana


Sumari del DOGV 7548, del 15-06-2015 (2015/5559)

ORDE 17/2015, de 8 de juny, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers amb automòbils de turisme de l'àrea de prestació conjunta de l'Alcoià-el Comtat.
----------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2015/06/08/17/dof/vci/html**

### Dades del document

Número de DOGV
:   7548

Data del DOGV
:   15-06-2015

Secció del DOGV
:   I. DISPOSICIONS GENERALS

Número del document
:   2015/5559


Data del document
:   08-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * L'Alcoià
    * El Comtat
    * transport de viatgers
    * taxi
    * tarifa de viatgers
    * legislació
    * reglamentació del transport
    * transport públic

ORDE 17/2015, de 8 de juny, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers amb automòbils de turisme de l'àrea de prestació conjunta de l'Alcoià-el Comtat.  
 [2015/5559]  
Preàmbul  
  
La competència exclusiva en matèria de transport terrestre l'itinerari del qual discórrega íntegrament per la Comunitat Valenciana correspon a la Generalitat.  
La Llei 6/2011, d'1 d'abril, de la Generalitat, de Mobilitat de la Comunitat Valenciana, establix en l'article 55.1 que les tarifes han de garantir la cobertura del cost real del servici en condicions normals de productivitat i organització, i permetre una adequada amortització i un raonable benefici industrial, les quals podran ser revisades periòdicament o, de manera excepcional, quan es produïsca una variació en els costos que altere significativament l'equilibri econòmic. La seua aprovació i revisió correspon a l'òrgan competent, amb audiència prèvia de les associacions representatives del sector i de les associacions de consumidors i usuaris.  
Els servicis de transport públic discrecional de viatgers per carretera, prestats amb automòbils de turisme i proveïts d'autorització de l'àrea de prestació conjunta de l'Alcoià-el Comtat es troben sotmesos al règim d'autorització administrativa, amb subjecció al règim disposat per l'Orde 6/2010, de 12 de març, de la Conselleria d'Infraestructures i Transport. Esta orde va establir el règim tarifari i les seues condicions d'aplicació per als servicis de transport públic de viatgers amb automòbils de turisme de l'àrea de prestació conjunta de l'Alcoià-el Comtat.   
  
L'establiment d'un nou concepte tarifari, consistent en la implantació d'un import màxim de recollida als passatgers que sol·liciten els servicis via telefònica a qualsevol de les associacions que disposen d'emissora, per a garantir un millor servici als possibles usuaris d'esta àrea, aconsellen la definició del nou quadro de tarifes a aplicar als servicis de taxi de l'àrea de prestació conjunta de l'Alcoià-el Comtat.  
  
Per tot això, amb un informe previ de la comissió de preus de la Generalitat Valenciana, i de conformitat amb l'article 28.e de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 5 del Decret 47/2015, de 17 d'abril, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient,  
  
ORDENE  
  
Article 1. Tarifes de l'Àrea de Prestació Conjunta de l'Alcoià-el Comtat  
Els servicis de transport públic de viatgers amb automòbils de turisme de l'àrea de prestació conjunta de l'Alcoià-el Comtat, que es realitzen o transcórreguen en l'àmbit territorial de l'àrea, es regiran per les tarifes Següents, impost sobre el valor afegit inclòs:  
  
Tarifa 1  
Baixada de bandera: 3,03 euros  
Preu per km recorregut: 0,88 euros  
Preu per hora d'espera: 19,43 euros  
Mínim de percepció: 3,86 euros  
  
Tarifa 2  
Baixada de bandera: 3,14 euros  
Preu per km recorregut: 0,95 euros  
Preu per hora d'espera: 22,67 euros  
Mínim de percepció: 5,39 euros  
  
Suplement especial: 3,00 euros  
Suplement festes: 3,00 euros  
  
Article 2. Definició d'horaris  
1. Es considera horari diürn el comprés entre les 06.00 hores i les 22.00 hores del mateix dia.  
2. Es considera horari nocturn el comprés entre les 22.00 hores d'un dia i les 06.00 hores de l'endemà.  
3. Les tarifes indicades en l'article primer seran aplicables de la manera següent:  
En dia laborable i horari diürn s'aplica la tarifa 1.  
En dia laborable i horari nocturn s'aplica la tarifa 2.  
En dissabtes i festius, tant en horari diürn com nocturn, s'aplica la tarifa 2.  
4. El suplement especial serà aplicable:  
Des de les 22.00 hores del dia 24 de desembre fins a les 24.00 hores del dia 25 de desembre.  
Des de les 22.00 hores del dia 31 de desembre fins a les 24.00 hores del dia 01 de gener.  
Des de les 22.00 hores del dia 5 de gener fins a les 24.00 hores del dia 6 de gener.  
5. El suplement de festes s'aplicarà des de les 00.00 hores del primer dia de la trilogia festera (dia de les entrades) fins a les 24.00 hores del tercer dia de la trilogia festera (dia de l'alardo), tenint en compte la variabilitat de les dates designades com a festius locals.  
  
Article 3. Imports màxims d'arribada en servicis sol·licitats a través d'emissores  
Quan un servici se sol·licite via telefònica a qualsevol de les associacions que disposen d'emissora, o als punts de parada o als llocs on el tinguen predeterminat, el taxista que preste el servici haurà d'arribar al punt de recollida del passatger sense que el taxímetre excedisca la quantitat màxima de 4,00 euros.  
  
Article 4. Obligatorietat del canvi  
Els conductors dels vehicles facilitaran als clients canvi de fins a 20 euros. Si el canvi a tornar és superior a 20 euros, el conductor tindrà dret a continuar amb el taxímetre en marxa fins que el canvi requerit siga inferior a 20 euros.  
  
Article 5. Visibilitat quadro de tarifes  
En tots els vehicles de l'àrea de prestació conjunta de l'Alcoià-el Comtat s'haurà de portar, de forma visible per a l'usuari, un exemplar de les tarifes en vigor i les seues condicions d'aplicació.  
  
Article 6. Condicions d'aplicació de les tarifes  
1. Les tarifes indicades en esta orde s'aplicaran segons les condicions establides en l'Orde 6/2010, de 12 de març, de la Conselleria d'Infraestructures i Transport, per la qual s'establix el règim tarifari i les seues condicions d'aplicació per als servicis de transport públic de viatgers amb automòbils de turisme de l'àrea de prestació conjunta de l'Alcoià-el Comtat.  
2. Les tarifes per a recorreguts exteriors al territori de l'àrea de prestació conjunta de l'Alcoià-el Comtat (servicis interurbans) seran les que siguen aplicables en cada moment, les quals hauran de ser introduïdes en el taxímetre com a tarifa 3.  
L'aplicació de les tarifes interurbanes es farà coincidir amb l'eixida de l'àrea de prestació conjunta de l'Alcoià-el Comtat, i s'haurà de canviar de tarifa en el taxímetre en el moment en què s'abandone l'àrea.  
  
3. Només als efectes de poder complir el que establix esta orde, el taxímetre haurà de permetre suspendre momentàniament el còmput tarifari del recorregut o el temps transcorregut per mitjà del seu posicionament en situació de pausa.  
  
Article 7. Mínim de percepció  
La quantitat establida com a mínim de percepció podrà cobrar-se sempre que, finalitzat el servici, aquella siga superior a la quantia que marque el taxímetre i en substitució d'esta última, mai de forma addicional.  
  
Article 8. Valor monetari del salt de taxímetre  
El valor monetari de cada salt de taxímetre serà de cinc cèntims d'euro (0,05 euros).  
DISPOSICIÓ TRANSITÒRIA  
  
Única  
Estes tarifes únicament es podran percebre una vegada estiguen introduïdes en el taxímetre.  
  
DISPOSICIÓ DEROGATÒRIA  
  
Única  
Queda derogada l'Orde 19/2014, de 8 de setembre de 2014, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers amb automòbils de turisme de l'àrea de prestació conjunta de l'Alcoià-el Comtat, així com totes les disposicions que del mateix rang o d'un rang inferior s'oposen al que disposa esta orde.  
  
DISPOSICIONS FINALS  
  
Primera  
Es faculta el director general de Transports i Logística per a l'aplicació i interpretació d'esta orde.  
  
Segona  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 8 de juny de 2015  
  
La consellera d'Infraestructures, Territori i Medi Ambient,  
ISABEL BONIG TRIGUEROS


Còpia Permalink ELI